Fig. 8 — Clădire industrială cu trei 
niveluri pentru mici întreprinderi, 
amplasată în cadrul unui ansamblu 
de locuit și la care muncitorii merg 
„pe jos la lucru” 

R. D. Germană, ca urmare a situaţiei moștenite dinainte de război, din cele cca 16 000 
întreprinderi existente, numai 560 unități au mai mult de 1 000 de salariaţi, în timp 
ce circa 10 200 întreprinderi, adică peste 60%, au mai putin de 50 salariaţi *). 

Deci, dacă vorbind de amplasarea industriilor, avem în vedere astfel de întreprinderi 
mici, care sînt si cele mai numeroase, desigur că ele pot fi amplasate cu mult mai multă 
ușurință în cadrul ansamblurilor de locuit. De altfel, așa se și petrec lucrurile în rea- 
litate. În multe clădiri industriale noi din Occident — realizate după principii moderne 
în sistem bloc, în care mai multe întreprinderi sînt comasate, concentrate, în aceeași 
clădire sau hală bloc — se oferă spre închiriere diferiților beneficiari particulari supra- 
fete construite limitate la un singur nivel sau chiar mai putin (jumătate de nivel) din 
construcție, deci pentru industrii putin dezvoltate. Cînd se vorbește, în aceste tari, 
de includerea industriilor în zonele de locuit se au în vedere mai ales astfel de între- 
prinderi « curate », industrii «cu guler alb » cum le numesc unii, adică lipsite de 
nocivitati, lipsite de transporturi masive, de concentrări mari de oameni, de zgomot etc. 

Astfel de industrii pot sta desigur, fără mari inconveniente, împreună cu clădirile 
de locuit. 

La Cumbernauld (Anglia) zona industrială este constituită din fabrici a căror supra- 
fata este sub 2 000 m? și despre care se arată că prezintă în plus avantajul de a putea 
fi utilizate separat, cîte o jumătate din suprafața halei, deci sub 1 000 m? (fig. 7). 
În proiectul unui alt ansamblu din aceeaşi localitate, înzestrat cu industria sa proprie, 
soluția apare mai degrabă idilică dar inaplicabilă în condiţiile de la noi (fig. 8). 


MARILE INDUSTRII, ÎN AFARA ORAȘELOR 


Dimpotrivă, în ţările care sînt în curs de industrializare, cum este si tara noastră, 
predomină marile unități desfășurate pe întinse suprafețe, concentrind multe mii 
de salariați, asa cum este si firesc pentru industriile moderne, acestea avînd o produc- 
tivitate mai ridicată și realizind o calitate superioară a produselor. Se cunoaște, de 
asemenea, faptul că primul pas în industrializarea țării noastre si unul din obiectivele 
primului nostru cincinal, pe toate ramurile industriale, a fost acela de a regrupa 
numeroasele mici unități industriale, risipite prin diferite amplasamente urbane 
moștenite din epoca burgheziei, si a le concentra în mari unități moderne, tocmai 
în vederea realizării unei eficiente și calități corespunzătoare. Într-adevăr, în 1950, 
întreprinderile industriale de stat de subordonare republicană, cu pina la 500 mun- 
citori, reprezentau cca 73% din numărul lor total, iar în 1963 ponderea acestora a 
scăzut la 43,7%. În schimb, numărul întreprinderilor cu peste 500 muncitori a crescut 
de la 27% în 1950 la 56,3% in 1963 **). 

Numărul mediu de muncitori ce revin unei întreprinderi a crescut la noi în tara 
de la 484 în 1950 la 1 037 în 1963. In același interval numărul celor ocupați în întreprin- 
deri cu peste 2 000 muncitori a crescut de la 28,6%, la 44,2%. 


*) Deutsche Bauenzyklopedie 25.4.1963 Stădtebauliche Planung und Organisation von Industrie- 
komplexen und Industriebezirken. 
**) Revista ,,Probleme economice‘‘ nr. 5 din mai 1965. 


Sul 


Sporirea producției în medie pe o întreprindere a sporit de 3,4 ori din 1955 pînă în 
1963. Spre exemplu în industria cimentului, capacitatea medie a unei fabrici a crescut de 
la 102 000 tone/an în 1950 la 600 000 tone/an în 1964. Amplasarea unor astfel de unități 
mari în cuprinsul ansamblurilor de locuit ar fi determinat mari neajunsuri, cu atit 
mai mari cu cît nocivitatile se măresc si ele proportional cu mărimea capacităţii de pro- 
ductie a unităților industriale respective. $i chiar dacă unele măsuri de filtrare și cap- 
tare a nocivitatilor prin ermetizarea proceselor tehnologice sînt de natură să reducă 
nocivitatile emanate, în raport cu vechile metode de producţie, creșterea acestei 
producţii şi tendința de realizare a unor unități industriale mari si foarte mari, face 
ca în valoare absolută cantitățile de noxe să crească, si acest lucru interesează în 
primul rînd. 

Propunerea făcută în articolul citat presupune așadar revenirea la pulverizarea 
întreprinderilor industriale în mici unități și dispersarea lor din nou în mediul urban. 
Această tendință rezultă de altfel și din proporţia suprafețelor industriale în raport 
cu cele de locuit, preconizate a fi egale în articolul menţionat — așa cum am arătat 
mai înainte. Acesta este un alt dezavantaj, nu mai putin important. Pulverizarea 
întreprinderilor înseamnă irosirea terenului urban într-o măsură inacceptabilă. Într- 
adevăr, nici dacă luăm cazul orașului Bucuresti — cel mai industrializat din tara si care 
concentrează cca 20% din întreaga noastră industrie — și încă nu ajungem la o astfel 
de proporție. Bucureştiul are astăzi cca 2000 ha suprafețe industriale, pentru care 
se prevede o creştere pina la 3 000 ha. Fata de limita intravilanului propus prin schița 
de sistematizare, care cuprinde o suprafață de cca 26 000 ha, suprafața industrială — 
pentru cel mai intens industrializat oras—reprezintá doar cca 12%. Pe de altă parte, 
tendința continuă de creare a unor utilaje moderne cu performanțe complexe dar 
cu gabarite de sute de metri, ca și tendința de mecanizare și automatizare a proceselor 
de producţie, determină construirea unor mari întreprinderi ocupind întinse suprafețe 
şi necesitind incinte de zeci si sute de hectare. Acest fapt crează la rîndul lui dificul- 
táti deosebit de mari de amplasare a industriei în oraşe. În același timp, aceste noi 
condiții de mecanizare si automatizare duc spre reducerea substanțială a numărului 
de muncitori și implicit, la reducerea volumului de transport. De altfel si din punctul 
de vedere al transportului salariaților, situația este diferită la noi fata de alte tari. 
Numărul vehiculelor particulare, care determină cele mai mari greutăți în rezolvarea 
traficului urban, este cu mult mai mare în țările occidentale. Spre exemplu, în studiul 
planului directiv pentru Cumbernauld (Anglia) se arată că pînă în anul 1975 numărul 
familiilor cu maşini particulare va atinge procentul de 70%. Pina la atingerea unui 
asemenea procent la noi în tara, se vor schimba desigur și o serie de alte condiţii care 
implicit vor modifica complet datele problemei. 

In consecință, dacă se propune o discuţie în jurul problemei amplasării industriilor 
în mediul urban, ar trebui să se înceapă prina se preciza, în prealabil, despre 
care anume industrii este vorba. Toată lumea va fi de acord că nu vom putea amplasa 
industriile nocive — cu degajări de gaze, fum, miros, vapori toxici etc.—în apropierea 


Fig. 9 — Centru comercial amplasat în afara orașului. De remarcat mărimea supra- 
fetelor de parcare 


locuintelor. Marea majoritatea a industriei metalurgice si a industriei chimice se 
exclude in acest fel. 


De asemenea, nu se pot invecina cu cartierele de locuit nici industriile producatoare 
de zgomot. Şi aici domeniul este deosebit de amplu si de variat, începînd cu cazange- 
riile şi terminînd cu garajele sau cu orice fel de stațiuni de încercări. Varietatea și 
numărul mareal industriilor producătoarede zgomot provine din faptul cănu este 
vorba numai de zgomotul tehnologic produs de mașini și utilaje în funcțiune (de men- 
tionat că mai toate industriile lucrează în două schimburi — deci 16 ore, si foarte multe 
în trei schimburi—adicá 24 ore), ci side zgomotul serviciilor anexe sau al depozitelor 
care de preferință funcționează în timpul nopţii pentru a nu încărca traficul urban 
din timpul zilei. Si totuși după cele opt ore de muncă, oamenii, ajunși acasă, tre- 
buie să se poată odihni, iar noaptea trebuie să poată dormi în linişte. Se știe de 
asemenea că zgomotul admisibil în timpul nopţii trebuie să fie cam de două ori mai 
redus decit cel din timpul zilei. 


Nici industriile cu trafic intens nu pot fi amplasate în oraș, pe de o parte pentru că 
la noi traficul frecvent si de mare capacitate nu a putut fi preluat de transportul auto, 
ci se face încă în cea mai mare măsură pe calea ferată, iar aceasta nu poate fi intro- 
dusă în orașe, iar pe de altă parte pentru că traficul pe pneuri, pentru capacități mai 
importante, înseamnă supraîncărcarea reţelei rutiere, cu toate consecințele respec- 
tive (accidente, blocări etc.). 


Am arătat de asemenea că industriile importante care necesită suprafețe mari de 
teren — si acesta este cazul majorității noilor noastre industrii — nu pot fi amplasate 
în oras. Desfäsurärile perimetrale pe sute de metri determină lungirea exagerată 
a rețelei urbane de drumuri ca si a rețelei de instalații. Departe de a determina o varie- 
tate arhitecturală — prin amplasarea alterrată a clădirilor de locuit si a celor indus- 
triale — lucru invocat de unii teoreticieni din străinătate, la noi s-ar crea, datorită 
mărimii unităţilor, o adevărată ruptură în continuitatea si unitatea ansamblului urban. 
Din nou apare aici diferența dintre condiţiile de la noi și cele din alte tari, în special 
din țările capitaliste. În acestea din urmă se are in vedere punctarea suitei de locuinţe 
ale cadrului urban cu accente ale volumelor caracteristice arhitecturii industriale, 
în dimensiuni corespunzătoare numeroaselor întreprinderi particulare. Industriile 
întinse în suprafață sînt si în străinătate amplasate în afara mediului urban, ba chiar si 
unele unități cu caracter neindustrial, cum sînt marile complexe comerciale (super- 
market) (fig. 9). 

Problema necesităţilor mari de suprafețe de teren, preluate din cadrul urban, 
s-ar complica încă și mai mult prin necesitățile de rezerve de teren prevăzute pentru 
extinderi viitoare, extinderi care pot însuma de citeva ori suprafețele inițial 
ocupate. 


Acestea sînt numai cîteva aspecte ce ar trebui avute în vedere la reluarea unor teorii 
din alte țări, mai ales că și acolo ele au rămas încă în stadiul de teorii, gradul de 
aplicare al unora din ele fiind încă cu totul incipient și fără concluzii concrete. Deși 
exprimate în mod asemănător, noţiunile la care se referă o serie de asertiuni ale 
unor autori din alte tari sînt, in multe cazuri, total diferite fata de cele de la noi. Dim- 
potrivă, dacă aceste noțiuni sînt lămurite, totul se poate reduce la o simplă dispută 
de cuvinte, așa cum se arată mai jos. 


CE INDUSTRII POT FI AMPLASATE 
ÎN CADRUL URBAN? 


După ce am eliminat deci industriile cu degajări nocive, pe cele producătoare 
de zgomot, pe cele cu trafic mai important și pe cele care necesită suprafețele mari, 
putem să ne ocupăm de restul industriilor — desigur atitea cîte au mai rămas. Cu 
privire la acestea, nimeni nu a susținut vreodată că ele nu pot — mai mult, că nu 
trebuie, să fie amplasate în cadrul urban. Într-adevăr, nici în literatura originală de spe- 
cialitate în tara noastră, nici în hotäririle sau dispozițiile Consiliului de Miniştri, nici in 
directivele forurilor competente de la noi nu s-a spus vreodată că aceste industrii 
nu ar trebui să stea în cadrul orașului. 


Dimpotrivă, ori unde se vorbeşte de amplasarea industriilor, se arată clar că dintre 
cele trei categorii de amplasamente — în afară, la marginea sau în interiorul 
perimetrelor orașelor —, ultima categorie priveşte industrii ce se amplasează în 
cadrul urban. Ceva mai mult, în timp ce articolul amintit vorbeşte numai de 
« unități » urbanistice de industrie, directivele noastre prevăd posibilitatea amplasării 
în cadrul urban și a unor întregi « zone » industriale, formate din mai multe unități. 
Însăși schiţa de sistematizare a orașului Bucuresti include în cadrul său urban 
numeroase întreprinderi industriale și importante zone industriale pe care nimeni nu 
și-a propus să le mute si cu atît mai putin să le desființeze. Ca să dăm o ordine de 


mărime, fata de cca 241 întreprinderi mari de importanță republicană, aflate in ——-- 
fax 


Bucuresti, schita de sistematizare a Capitalei cuprinde in interiorul orasului nu mai 
putin de 1 955 intreprinderi mai mici amplasate in cadrul raioanelor de locuit. Astfel 
încît, dacă în articolul amintit mai înainte se militează pentru o amplasare a industriei 
în oraș, se forțează de fapt uși deschise. 


lar dacă în același articol, noţiuni si idei de mult precizate se denumesc altfel pentru 
a fi luate drept idei noi, aceasta nu constituie decît o nemeritată subapreciere a citi- 
torilor. 


* 


În concluzie, atît la noi in tara, cit si în alte tari, atunci cînd se vorbește de ampla- 
sarea industriilor în cadrul urban, în vederea reducerii traficului de călători, descon- 
gestionării circulaţiei, eliminării « virfurilor » greu de preluat, economisirii tim- 
pului cerut de transport, toată lumea este de acord cu acest principiu. Dar şi cele mai 
îndrăzneţe propuneri în acest sens prevăd, în același timp, o categorisire foarte circum- 
spectă a întreprinderilor industriale amplasate în imediata vecinătate a locuințelor 
sau la anumite distanţe de acestea, în raport cu o sumă de criterii. 


. Astfel, în tratarea acestei probleme, |. Jiichser — desi pledează pentru o structură 
urbană complexă, pentru o întrepătrundere intimă a clădirilor de locuit, comerciale, 
industriale, culturale și de recreatie, — vorbește de creșterea procentului de construcţii 
comerciale și de recreatie către centrul orașului, paralel cu densitatea, de preferință 
pentru întreprinderi mai mici în vecinătatea locuinţei și nu de întreprinderile de mari 
proporții, precum si de împărțirea industriilor in nu mai putin de 10 categorii. Din 
acestea, numai întreprinderile din primele două categorii se pot amplasa fără restricții 
in vecinătatea zonei de locuinţe, în timp ce pentru categoria III si IV se și arată ca 
trebuie să se respecte o distanță de protecție de pina la 300 m. Și V. V. Alexesina 
arată că în S.U.A. raioanele industriale se împart, după condițiile de amplasare, în 
patru categorii. În prima categorie intră raioanele aflate departe de oraş, de obicei 
între două orașe, în a doua (cea mai specifică pentru orașele din S.U.A.) 
intră raioanele industriale amplasate la periferia oraşelor, în categoria a treia și rar 
intilnitä intră raioanele industriale amplasate în zonele locuite ale orașelor, iar in 
a patra — zonele industriale si urbane de locuit denumite « parcuri industriale », 
care după cum am văzut nu aduc nimic nou. 


Aceste criterii privesc în final asigurarea unor condiții de viata armonios realizate, 
cu care de asemenea toată lumea trebuie să fie de acord. Din acest punct de vedere, 
spre exemplu, s-ar putea cere revizuirea normelor privind zonele de protecţie sanitară 
care actualmente prevăd distanțe între locuinţe și industrii, în unele cazuri, prea 
mari, iar în altele, prea mici și nu arată, pentru ce fel de industrii nu este nevoie 
de vreo zonă de protecţie sanitară. Dacă distanța minimă prevăzută este de 50 m, 
în schimb distanța maximă de 1 000 m s-a dovedit în multe împrejurări insuficientă. 
Pentru acest motiv s-a amplasat, spre exemplu, combinatul siderurgic « Gheorghe 
Gheorghiu-Dej » de la Galaţi la 2 km, distanță considerată ca minimală, după cum 
întreprinderi din domeniul metalo-chimic, cum este, spre exemplu, cea de la Baia 
Mare ar avea nevoie de 5—6 km depărtare de orice locuință. Asupra principiului 
în sine de amplasare a industriilor rămîne însă clar că este bine, este de dorit ca ele 
să fie cît mai aproape de zonele locuite în măsura în care nu stingheresc desfășurarea 
condiţiilor normale de viață. Care sînt acestea, cît de numeroase pot ele fi la actualul 
nivel al progresului tehnic, aceasta e o problemă ce poate fi rezolvată pe baza unor date 
strict științifice ; principiul însă al amplasării diferențiate a întreprinderilor industriale 
rămîne în picioare azi mai mult ca oricind si cel putin în tara noastră nu a fost nicio- 
dată altfel de la instaurarea economiei planificate, de la începutul operei de industria- 
lizare si pînă azi. 

Numai în aceste condiții am putea fi de acord cu urbanismul « organic », «integral », 
« complex » sau oricum altfel s-ar dori să fie numit. 


lar pentru rezolvarea aparentei dileme de care vorbisem la început, este necesar 
şi suficient să stăruim în reconcilierea alternativelor enumerate, cu mijloacele și la 
nivelul pe care actuala evoluție a tehnicii ni le oferă — în care amplasarea industriilor 
se va face printr-o judicioasă considerare a diferitelor cazuri particulare concrete, 
urmărind: 

1 — reducerea distanţei între locul de muncă și de locuit, cu reducerea implicită 
a timpului necesar parcurgerii acestei distanțe, în limitele în care acest lucru este 
posibil ; 

2 — evitarea noxelor de toate felurile ca și a dificultăților unor circulații de trans- 
port supraaglomerate ; 

3 — cooperarea întreprinderilor între ele sau a acestora cu orașul, în interiorul sau 
în apropierea căruia sînt amplasate. 

În acest scop, conlucrarea strînsă, marcînd chiar un nou gen de relaţii între proiec- 
tantii sistematizării orașelor, ai sistematizării teritoriale si ai sistematizării industriale, 
astfel încît să rezulte un singur proiect atotcuprinzător, unitar și unic, va putea conduce 
la rezultate reale care să asigure cele mai bune condiții de viata printr-o organizare 
conştientă a spațiului. Numai astfel vom crea cu adevărat un «urbanism 
organic ». 

DIN ACTIVITATEA UNIUNII ARHITECTILOR 
Manifestări la Casa arhitectului 


CONFERINŢE 


Continuind ciclul de conferințe despre arhitectura 
contemporană engleză, prof. arh. Gheorghe Petrașcu 
a făcut în ziua de 19 octombrie a.c. o expunere, însoțită 
de diapozitive color, referitoare la locuința urbană din 
Anglia. 

* 


Conf. arh. Alexandru Budisteanu a prezentat, in ziua 
de 26 octombrie a.c., note de călătorie din California. 
Expunerea a fost insotita de diapozitive color. 


EXPOZITII 


Lucrarile de arhitectura, prezentate pentru atribuirea 
premiilor anuale ale Uniunii arhitectilor pe anul 1964, 
au format obiectul unei ample expozitii, deschisă în sala 
de la Casa arhitectului pînă la 1 septembrie a.c. 


* 


intre 6 si 28 septembrie a.c., sala de la Casa arhitectului 
a adapostit expozitia cuprinzind lucrarile prezentate la 
concursul pentru sistematizarea ansamblului Pietei Podul 
Rosu din lasi. 


* 


Sub titlul « Note de călătorie din R.P. Chineză », arh. 
Heinz Novac a expus, între 1 şi 11 octombrie a.c., nume- 
roase schițe si desene realizate cu ocazia deplasării sale 
în această tara. 


* 
Tot in sala de la Casa arhitectului au fost expuse, intre 
12 si 30 octombrie a.c., lucrarile prezentate la « Concursul 


de idei pentru clădiri tehnico-administrative necesare 
întreprinderilor industriale». 


DISCUȚIE DE CREAȚIE 


În ziua de 24 septembrie a.c. a avut loc o discuţie pro- 
fesională asupra concursului de proiecte pentru adă- 
posturi de animale la îngrăşat. 


DEPLASĂRI DE STUDII ÎN TARA 


Un grup de 23 arhitecți a făcut o deplasare de documen- 
tare în zilele de 2 și 3 octombrie a.c. la Piatra Neamţ şi 


Oraşul Gheorghe Gheorghiu-Dej, în vederea unei vii- 
toare discuții de creaţie care va avea loc în cursul lunii 
noiembrie la Casa arhitectului. 


* 


Pe linia cunoasterii realizarilor arhitecturale din regiu- 
nile tarii, 24 arhitecti au vizitat, intre 28 si 30 octombrie 
a.c., regiunea Suceava. In afara de noile constructii, arhi- 
tectii au vizitat si monumentele istorice din regiune. 


DEPLASARI 
DE STUDII IN STRAINATATE 


Pentru cunoasterea realizarilor arhitecturale de peste 
hotare, Uniunea arhitectilor a organizat in lunile august, 
septembrie si octombrie următoarele deplasări: un grup 
de 29 arhitecti a facut o calatorie de documentare, intre 
28 august si 12 septembrie a.c., in U.R.S.S., vizitind ora- 
sele Kiev, Leningrad, Riga si Moscova; un alt grup 
— format din 30 arhitecti — s-a deplasat, intre 8 si 16 
septembrie a.c., in R.P. Polona, vizitind orasele Varsovia 
şi Cracovia; un al treilea grup— format din 33 arhitecti— a 
călătorit, între 26 septembrie și 10 octombrie a.c., în 
R.D. Germană, vizitind Leipzig, Dresda, Weimar si alte 
orașe. In drum spre R.D. Germană, grupul s-a oprit la 
Budapesta și Praga. 


VIZITE DE PESTE HOTARE 


În cadrul schimburilor culturale dintre statul nostru 
și alte state, între 9 și 20 septembrie a.c., ne-au vizitat 
tara arhitecții maghiari Gyorgy Rácz si Tamas Puskas, iar 
intre 7 si 21 septembrie a.c. arhitectii cehoslovaci Vaélav 
Dvorak si Adolf Zikmund. Oaspetii s-au interesat de 
noile constructii de locuinte, constructii industriale si 
de probleme de urbanistica. 


* 


Arh. ing. Mithat Yenen, subsecretar de stat in Minis- 
terul Reconstructiei si Urbanismului din Turcia, a facut 
în ziua de 21 octombrie a.c. o vizită la Casa arhitectului, 
unde s-a întreținut cu arhitecți romini asupra unor pro- 
bleme de arhitectură, construcţie si reconstrucţie din 
tara noastră. 

permanente pentru un număr de bătrîni care ar opta 
pentru astfel de locuințe retrase, amplasate în condiţii 
climaterice superioare. Deosebirile între locuințele de 
tip sanatorial si locuințele obişnuite ar consta în amplasare 
şi în unele dotări specifice corespunzătoare cerințelor 
vîrstnicilor, pe linia celor arătate mai sus. 

Toate aceste propuneri au deocamdată un caracter 
teoretic, urmînd să fie verificate în timp pe baza unor 
experimentări care sa tina seama de evoluţia datelor 
problemei. Aceasta se datorește faptului că problema 
cazării persoanelor in virsta este, în general, rămasă în 
urmă; prezentind urgente si amplori mai reduse 


decît cea a populației apte pentru muncă, experienţa 
în acest domeniu, atît în tara noastră, cit si pe plan 
international, se limitează doar la unele rezolväri 
izolate. 

Totodată, soluționarea treptată a acestei probleme 
reclamă o atenţie deosebită, întrucît construcţiile care se 
ridică în zilele noastre si care vor avea o viata lungă vor 
trebui să răspundă în condiţii satisfăcătoare cerințelor 
unei orinduiri cu un nivel de viata si exigente mai ridi- 
cate, în care după toate probabilitățile adevcarea locuinței 
cerințelor de virstä, ocupaţie, va deveni un deziderat 
împlinit, 


